kardosdrur/scandi-wiki huggingface dataset:
Naucalpan

Naucalpan (formelt Naucalpan de Juárez) er en kommune i den mexicanske delstat México.  Kommunen er en af delstatens mest industrialiserede, nummer to efter Toluca, hvori delstatens hovedstad ligger.  Naucalpan ligger ved den nordligste del af Mexicos Føderale Distrikt, og er del af Mexico Citys storbyområde.  

Rockgruppen Café Tacuba stammer fra kommunen.

Kommuner i Mexico
La Ley

La Ley (spansk for "loven") er en chilensk poprockgruppe dannet i 1987 i Santiago af Andrés Bobe og Rodrigo Aboitiz, med tilkomst af Mauricio Claveria, Beto Cuevas og Luciano Rojas i 1988.

Efter et mislykket debutalbum, Desiertos i 1989, udgav de i 1991 Doble Opuesto, der optræder som gruppens første officielle album.  Singler som "Desiertos", "Tejedores de Illusión" og "Prisioneros de la Piel" gjorde gruppen populær i Chile, Argentina og Mexico, særligt efter udgivelsen af La Ley i 1993, deres andet officielle album.

Efter Bobes død i 1994 fortsatte gruppen med en ny guitarist, Pedro Frugone, og udgav yderligere to albummer, Invisible i 1995 og  Vértigo i 1998.  Efter albummet var færdigt, forlod Aboitiz og Rojas gruppen, der dermed blev til en trio.

Gruppen blev gradvist mere poporienteret og mindre eksperimentel.  Ikke alle fans brød sig om den nye stil, men La Leys sidste to albummer, Uno (2000) og Libertad (2003), bekræftede at gruppen var en af de mest populære i Latinamerika, da begge albummer fik en Latin Grammy-pris.

La Ley optrådte også i tv-programmet MTV Unplugged i 2001 på MTV, og albummet med musikken vandt en Grammy.  I 2004 blev albummet Historias e Histeria, indeholdende gruppens største hits, udgivet.

I 2005 besluttede gruppen at holde pause på ubestemt tid.

Medlemmer 
 Beto Cuevas: Vokaler, guitar (1988-2005)
 Mauricio Clavería: Trommer (1988-2005)
 Pedro Frugone: Guitar (1994-2005)

Tidligere medlemmer 
 Rodrigo Aboitiz: Keyboards (1987-1990; 1994-1998) 
 Luciano Rojas: Bas (1987-1999) 
 Andrés Bobe: Guitar, vokaler (1987-1994) 
 Shia Arbulu: Vokaler (1987-1988)
 Ivan Delgado: Vokaler (1988)

Tidslinje

Diskografi 
 La Ley (1988, uofficielt, EP)
 Desiertos (1989, uofficielt)
 Doble Opuesto (1991)
 La Ley (1993)
 Cara de Dios (1994, EP)
 Invisible (1995)
 Vértigo (1998)
 Uno (2000)
 La Ley MTV Unplugged (2001, live)
 Libertad (2003)
 Historias e Histeria (2004, opsamling)
 Adaptación (2016)

Eksterne henvisninger
Officielt websted  (på spansk)


Rockgrupper fra Chile
Musikgrupper fra 1987
Maldita Vecindad

Maldita Vecindad y los Hijos del Quinto Patio ("Det forbandede kvarter og drengene fra den femte karre", normalt blot kaldet La Maldita eller Maldita Vecindad) er en mexicansk rock en español-gruppe dannet i Mexico City i 1985. Gruppens sidste studiealbum blev indspillet i 2009. Gruppen har samarbejdet med andre grupper og deltaget på hyldestalbummer til blandt andre José José og Los Tigres del Norte.

Medlemmer 
 Roco: Vokaler
 Pato: Guitar (1988-94; og siden 1997)
 Aldo: Bas
 Sax: Saxofon

Tidligere medlemmer 
 Pacho: Trommer (1985-2002)
 Tiki: Guitar (1985-1988)
 Lobito: Percussion (1988-93)

Diskografi 
 Maldita Vecindad y los Hijos del Quinto Patio (1989)
 El Circo (1991)
 En Vivo: Gira Pata de Perro (1994) – live
 Baile de Máscaras (1996)
 Mostros (1998)
 Maldita Sea, Vol. 1: 1989-1999 (2000) – opsamling
 Rock mexicano - Lo mejor de La Maldita Vecindad y los Hijos del Quinto Patio (2001) – opsamling
 El tiempo vive en la memoria 1989–2004: 15 años de éxitos Maldita Vecindad (2004) – opsamling
 Circular colectivo (2009)

Rockgrupper fra Mexico
Musikgrupper fra 1985
Indochine

Indochine har flere betydninger:

 Indochine (film) – fransk spillefilm med Catherine Deneuve og Vincent Perez
 Indochine (gruppe) – rockgruppe fra Frankrig
 Indokina – landområde, der på fransk hedder Indochine
American Psycho

American Psycho er en amerikansk roman fra 1991, skrevet af Bret Easton Ellis. Bogen skildrer i episodisk form hovedpersonen Patrick Batemans liv som rig, ung mand i yuppie-miljøet på Manhattan i New York sidst i 1980'erne. På trods af Batemans pæne overflade er han seriemorder, og bogen indeholder meget detaljerede beskrivelser af blodige mord og seksuelle optrin. Den blev, blandt andet på grund af dette, stærkt kritiseret af mange da den udkom, og først i år 2000 blev den filmatiseret af Mary Harron med Christian Bale i hovedrollen som Patrick Bateman.

Personer i American Psycho

Hovedpersoner 
 Patrick Bateman
 Evelyn – Batemans kæreste
 Timothy Price – Batemans bedste ven og kollega, der højst sandsynligt har en affære med Evelyn
 Paul Owen – Batemans kollega som forsvinder
 Courtney – Luis' kæreste, som Patrick har en affære med
 Luis – Courtney's kæreste der er forelsket i Patrick
 Jean – Batemans sekretær (som er forelsket i ham)
 Donald Kimball – privat detektiv hyret til at efterforske Paul Owens forsvinden

Bipersoner 
 Marcus Halberstam – Batemans kollega. I løbet af bogen bliver Patrick gentagne gange forvekslet med Halberstam, og Paul Owen er overbevist om, at Patrick er Halberstam.
 Tom Cruise – som et kort sammentræf med Bateman i en elevator
 Christopher Armstrong – Batemans kollega i P&P

Kontroverser 
Bogen skulle i første omgang udgives af forlaget Simon & Schuster i marts 1991, men de valgte at trække sig fra projektet på grund af det stødende indhold i bogen. Det endte med at Vintage Books købte rettighederne til bogen og udgav en redigeret version af Ellis' eget udkast. Nogle mener, at bogen ikke blev ændret meget (eller nok), imens andre frygter, at den version af bogen, der bliver solgt i dag, er betydeligt ændret i forhold til Ellis' originale værk.

Den feministiske aktivist Gloria Steinem var blandt dem, som kæmpede imod bogen pga. dens skildring af vold imod kvinder. Steinem er dog også stedmor til Christian Bale, som spiller Patrick Bateman i filmatiseringen af American Psycho. Denne ironi bliver også nævnt i Ellis' bog Lunar Park.

I Tyskland blev bogen anset for at nedværdige minoriteter, (udlændinge, hjemløse, etc.) og derfor var salget meget begrænset fra 1995 til 2000. I Australien og New Zealand klassificeret som en R18-bog, hvilket vil sige, at den ikke må sælges til personer under 18 år.

Bret Easton Ellis modtog flere dødstrusler og hadebreve efter udgivelsen af American Psycho.

Filosofi 
I American Psycho skildres en forening af 2 modstridende filosofiske retninger – bliver man menneske ved det seksuelle eller ved dødens nærvær? Ifølge Heideggers "Sein und Zeit" bliver mennesket autentisk ved dødens tilstedeværelse. Kierkegaard skriver i Begrebet Angest, at det yderste af det sanselige netop er det seksuelle, og først her bliver man menneske. Patrik Bateman begår drab under den seksuelle akt, men står ikke tilbage som et frit, autentisk eller virkeligt menneske. I stedet er han fortvivlet af ligegyldighed og smerte.

Kilder 
 Nicolas Barbano: Filmen Hollywood ikke tør lave (PS Pige-Special nr. 8, 1992)

Romaner fra USA
Litteratur i 1991
Jølster

Jølster er en tidligere kommune i Vestland fylke i Norge. Den ligger i Indre Sunnfjord. Det er to byer i Jølster; Vassenden og Skei, hvor Skei er kommunecenteret. Det højeste fjeld i kommunen hedder Snønipa og er 1.827 meter højt. Navnet Jølster kommer oprindelig fra det norrøne udtryk "jolmster" som betyder «larm og ballade».

1. januar 2020 blev Førde, Naustdal, Gaular og Jølster kommuner lagt sammen til Sunnfjord kommune.

Kommunen grænser i nord til Gloppen og Stryn, i øst til Luster og Sogndal, i syd og i vest til Førde, og i nordvest til Naustdal.

Kendte jølstringer

Kunst og kultur 
 Nikolai Astrup (1880-1928) blev født i Bremanger, men voksede op i Jølster hvor faren var præst. Nikolai Astrup regnes som en af de største norske kunstnerne fra først i 1900-tallet, og flere af hans billeder er solgt på auktioner for omkring 4 millioner kroner.
 Ludvig Eikaas (1920-2010) blev født på Eikaas i Jølster. Han blev regnet som en central kunstner i sidste halvdel af 1900-tallet og udførte både maleri, skulpturer og især grafik. Blev professor på Kunstakademiet i Oslo i 1970. Fik et eget kunstmuseum, Eikaasgalleriet opkaldt efter sig da han skænkede en stor samling kunst til kommunen.
 Sigmund Eikaas (f. 1947), prisvindende hardingfele-spillemand fra Jølster. Tidligere leder i Landslaget for spillemænd.
 Linda Øvrebø (f. 1966), operasangerinde.

Historiske skikkelser 

 Audun Hugleiksson (født ca. 1240), baron, stormand, betydningsfuld politiker næst efter kongen, diplomat og finansminister i kongeriget Norge i slutningen af 1200-tallet. Kom fra Jølster, hvor Audun Hugleiksson-spillet opføres hvert andet år med skuespillere som f.eks. Bjørn Sundquist.

Referencer

Eksterne henvisninger 

 Fylkesleksikonnet i NRK
 Jølster fra snl.no

Tidligere kommuner i Norge
Vestlands geografi
Kommuner i det tidligere Sogn og Fjordane fylke
Sunnfjord
Anna Nicole Smith

Anna Nicole Smith (født 28. november 1967, død 8. februar 2007) var en amerikansk model, tv-personlighed og milliardærarving. Der er skrevet en opera over hendes liv.

Anna Nicole Smith blev først kendt som Playmate of the Year i Playboy 1993. Før jul samme år poserede hun som undertøjsmodel for kæden Hennes & Mauritz. Reklameplakaterne var særdeles populære nok især blandt mænd, og blev stjålet i stor stil. I løbet af sin tid som model, hvorunder hun også optrådte i stripklubber, mødte hun oliemiliardæren J. Howard Marshall, som hun indledte et forhold til. 27. juni 1994 blev parret gift; hun var 27 år og han 89. Lidt over et år senere døde Marshall, og Smith kom i juridisk slagsmål med Marshalls øvrige familie om arven. Ved hendes død var sagen uafklaret.

Ved siden af modelkarrieren forsøgte Smith sig uden større held som skuespiller. I stedet fik hun sit eget tv-show i form af en slags realityshow med hende selv i hovedrollen.

Gennem det meste at sit voksne liv lykkedes det hende med jævne mellemrum at holde sig i sladderpressens og paparazzifotografernes søgelys. I den sidste tid havde hun et forhold til sin advokat, Howard K. Stern. Den 7. september 2006 fødte hun en datter. Det blev først efter hendes død ved en retssag afgjort, at Larry Birkhead var faderen til datteren. Hun fik i 1986 en søn, der døde 20 år gammel, få dage efter hun havde født sin datter i 2006.

Død 

Den 8. februar 2007 blev Anna Nicole Smith fundet bevidstløs på "Seminole Hard Rock Hotel and Casino" i Florida, og hun døde samme aften på Memorial Regional Hospital. Der har været en del spekulation over Annas død, men lægen, som obducerede hende mener, at hendes død skyldes blodforgiftning af en inficeret kanyle. Hun havde det dårligt, da hun ankom til hotellet, og hendes vagter sendte hende i seng, hvor hun kom til at tage en overdosis af sovepiller. Lægen fastslog, at hun ville være død også uden sovepillerne.
Efter hendes død er der dukket billeder op på internettet med hende liggende bevidstløs i  sengen med opkast ud over sig, og hvor hun er død og blålig.

Eksterne henvisninger 

 

Skuespillere fra USA
Modeller fra USA
Fotomodeller fra USA
Reprise Records

Reprise Records er et amerikansk pladeselskab, der er ejet af Warner Music Group og styret af Warner Bros. Records. Det blev startet i 1960 af Frank Sinatra for at skabe mere kunstnerisk frihed.

Reprise Records udgiver musik for bl.a. Smashing Pumpkins, Green Day, Fleetwood Mac, Neil Young, Zwan, Depeche Mode, m.m.

Etableret i 1960
Pladeselskaber fra USA
Warner Music Group
U90

U90, eller samlet uddannelsesplanlægning frem til 90'erne, er en undervisningsplan afleveret af Det Centrale Uddannelsesråd til den daværende regering i 1978.

U90 blev nævnt og kritiseret i bogen Fra socialstat til minimalstat, skrevet af Anders Fogh Rasmussen.

   
Uddannelsespolitik
Brian Lyngholm

Brian Lyngholm (født 22. december 1963) er en dansk håndboldtræner, der i et års tid var landstræner for det danske damelandshold.

Lyngholms trænerkarriere har omfattet følgende hold:
 1990-91 – ROAR 2. division damer samt U91-damelandsholdet (assistent for Ulrik Wilbek)
 1992-94 – Viborg HK 1. division damer samt U93-damelandsholdet 1992-93
 1995-97 – Virum-Sorgenfri Håndboldklub 1. division damer samt A-damelandsholdet 1995 (assistent for Wilbek)
 1999-2000 – Virum-Sorgenfri Håndboldklub 1. division herrer
 2003-05 – Slagelse DT liga damer som assistent for Anja Andersen
 2006-07 – A-damelandsholdet cheftræner

Han har taget DHF's elitetræneruddannelse, men har endvidere haft et job som økonomidirektør i perioder mellem og under sine trænerjob.

Lyngholms tid som landstræner for A-damelandsholdet blev kort, efter at han af mange blev betragtet som det logiske valg som efterfølger for de to resultatmæssige sværvægtere, Ulrik Wilbek og Jan Pytlick. Imidlertid blev resultatet af hans første (og eneste) slutrunde, EM i 2006 noget af en fiasko, hvor holdet med en 11. plads opnåede sit dårligste resultat nogensinde. Der kom dog til at gå lidt over en måned, inden Lyngholm valgte at trække sig fra jobbet, da det blev klart, at stort set hele spillertruppen nærede mistillid til hans ledelse af holdet.

Håndboldtrænere fra Danmark
Håndboldtrænere fra Viborg HK
Naustdal

Naustdal er en tidligere kommune i Vestland fylke i Norge. Den ligger ved Førdefjorden og grænser i nord til Gloppen, i øst til Jølster, i vest til bykommunen Flora og i sydøst til bykommunen Førde. Over fjorden i sydvest ligger Askvoll. Naustdal er først og fremmest en landbrugskommune.

1. januar 2020 blev Førde, Naustdal, Gaular  og Jølster kommuner lagt sammen til Sunnfjord kommune.

Selve byen Naustdal har 1.064 indbyggere. I Naustdal møder kystnatur indlandsnatur, og Hellefjellet med isbræen Blåfonna kan ses fra byens centrum .

Geografi

Steder

Byer i Naustdal 
 Eikelia
 Jarane
 Jobakken
 Jonstad
 Kletten
 Naustdalsneset
 Ospeteigen
 Sanden
 Stavdalen
 Øyrabakken
 Øyraflata

Søer i Naustdal 
 Jonstadvatnet
 Vonavatnet

Elve 
 Nausta
 Bærelva

Fjelde 
 Blånipa
 Kletten
 Sandfjellet
 Skaflestadfjellet
 Vindkjegla

Klima 

Klimaet i Naustdal er vådt tempereret med korte somre og milde vintre. Naustdal har en årlig nedbør på 2335 mm. Klimaet er forskelligt fra ydterst i fjorden til inderst i dalen. Ydterst i fjorden ligger sneen næsten aldrig længere end en uge. I dalen kommer den første sne i oktober og ligger til april/maj, og der plejer at være mellem 1-2 m sne.

Temperaturnormaler (celsius), nedbør (mm).

Eksterne henvisninger 

 Fylkesleksikon fra NRK
 Naustdal fra snl.no		 
		

Tidligere kommuner i Norge
Vestlands geografi
Kommuner i det tidligere Sogn og Fjordane fylke
Jan Pytlick

Jan Pytlick (født 5. juni 1967) er en dansk håndboldtræner, der især er kendt som succesrig træner for det danske damelandshold i perioden 1998-2005 og igen fra 2007 frem til udgangen af 2014. Han er for tiden cheftræner for Saudi-Arabiens herrer.

Karriere 
Jan Pytlick er udlært murer og spillede i sin ungdom også håndbold. Han blev dog nødt til at stoppe allerede som 19-årig på grund af en skade, og han gik i stedet i gang med trænergerningen. På eliteniveau havde han trænet hold i Team Esbjerg og GOG, inden han i 1998 af DHF blev opfordret til at blive landstræner for kvindelandsholdet efter Ulrik Wilbek. Han afslog i første omgang, men ombestemte sig så og tog udfordringen op som efterfølger til den succesrige Wilbek.

Kvindelandsholdet 
Pytlick fik straks succes, da kvindelandsholdet i hans første slutrunde, EM i 1998, opnåede sølvmedaljer på trods af, at en række profiler havde valgt at afslutte landsholdskarrieren sammen med Wilbek. Pytlicks helt store successer var dog guldmedaljerne ved OL i 2000 og 2004. Med to OL-guldmedaljer er Jan Pytlick Danmarks mest succesrige håndboldtræner ved OL. Det blev også til guld ved EM i 2002 på hjemmebane. Ydermere blev det sølv ved EM i 2004.

Efter VM i 2005, hvor holdet opnåede en 4. plads, valgte Pytlick at tage imod et tilbud fra sin tidligere klub, GOG, om at blive træner for klubbens dameligahold. Med Pytlick ved roret kunne klubben tiltrække flere nye spillere, men den første halve sæson har ikke givet den håbede effekt, idet GOG i lighed med årene forinden måtte affinde sig med en plads i midten af ligaen.

I februar 2007 overtog han igen ansvaret for kvindelandsholdet, efter at Brian Lyngholm valgte at trække sig som landstræner. I starten var Pytlicks genansættelse kun midlertidig, men han valgte i marts 2007 helt at droppe GOG for igen at fokusere 100 % på damelandsholdet, og han fik en femårig aftale med håndboldforbundet løbende til og med OL i 2012.

Pytlick modtog i 2005 Team Danmarks talentpris Ragnhild Prisen for sin evne til at udvikle spillere, sin coaching og sine kommunikationsevner. Pytlick stoppede som landstræner for kvindelandsholdet ved årsskiftet 2014-15.

Efter kvindelandsholdet 
Herefter vendte han tilbage til klubtræning, hvor han i første omgang blev cheftræner for den ambitiøse Odense Håndbold. I 2019 blev han fyret herfra, hvorpå han i 2020 blev træner for SønderjyskE's herrer. Her var det meningen, han skulle være til sæsonafslutningen i 2022, hvor han planlagde at indstille sin karriere, men klubben fyrede ham i efteråret 2021.

I sommeren 2022 valgte Pytlick dog alligevel at tage et nyt trænerjob, idet han fik et tilbud om at blive træner for Saudi-Arabiens herrer for et år, herunder til VM 2023.
 
Han har i lighed med Wilbek holdt foredrag om ledelsesmæssige emner.

Referencer

Eksterne henvisninger 

Håndboldtrænere fra Danmark
Murere fra Danmark
Personer fra Thurø
Patrick Bateman

Patrick "Pat" Bateman er en fiktiv person, hovedpersonen og fortælleren i romanen American Psycho af Bret Easton Ellis. I år 2000 blev American Psycho filmatiseret, og her spillede Christian Bale hovedrollen som Patrick Bateman.

Biografi 

Patrick Bateman er et produkt af 80'erne og 90'ernes yuppie miljø og har en narcissistisk attitude. Han arbejder for det fiktionelle Wall Street firma Pierce & Pierce, og bor på Upper West Side af Manhattan i New York. Hans lejlighed ligger i Gardens Building, hvor han bl.a. er nabo til Tom Cruise. Ved første optræden i bogen virker Bateman som en attraktiv, velplejet, og intelligent ung mand, men det går senere op for læseren at han også er en seriemorder som dræber både kollegaer, bekendtskaber, børn og prostituerede i vilde og vulgære drab som ofte også har seksuelle referencer. Hans handlinger inkluderer tortur, mord, og kanibalisme, altsammen meget detaljeret beskrevet i bogen.

Bateman er fra en meget rig familie. Hans forældre har et hus på Long Island, og han nævner også på et tidspunkt et sommerhus som familien har i Newport. Hans lillebror Sean går på Camden College. Patrick Bateman selv blev student på Harvard University i 1984, gik 2 år derefter på Harvard Business School, før han flyttede til New York.

Batemans yndlingstøjmærker er Valentino Couture, Jean Paul Gaultier, Oliver People, Salvatore Ferragamo, Bottega Veneta og en række andre luksuriøse mærker. Han går ofte i skjorter med kontrast-flip og slips. 

Hans bedste ven er Timothy Price, som også er hans kollega hos P&P. Venskabet er overfladisk, selvom Bateman erkender, at Price er den eneste interessante person han kender. Timothy Price har et forhold til Batemans "såkaldte forlovet" Evelyn.

Eksterne henvisninger 
 

Litterære personer
Henry Pulleine

Henry Pulleine (12. december 1838 – 22. januar 1879) var oberstløjtnant og administrator i den britiske hær og havde ingen kamperfaring. Han deltog i Zulukrigen i 1879. Han fik kommandoen over 24. fodregiment, der skulle bevogte hærens lejr ved Isandlwana, mens Lord Chelmsford førte resten af hæren af sted for at finde zuluernes hær. Imens blev lejren løbet over ende af zuluhæren. Pulleine blev selv dræbt i slaget.

Briter i 1800-tallet
Officerer fra Storbritannien
Personer i Zulukrigen
Militærfolk faldet i kamp
Lord Chelmsford

Frederic Thesiger anden Baron af Chelmsford,  Lord Chelmsford (født 31. maj 1827, død 9. april 1905). Britisk general. Deltog i Krimkrigen og var øverstkommanderende for de britiske styrker under Zulukrigen i 1879. Han vandt til sidst krigen med slaget ved Ulundi.

Eksterne henvisninger 

Generaler fra Storbritannien
Baroner fra Det Forenede Kongerige
Personer i Zulukrigen
Personer fra Derby
Feltspade

En feltspade (Linnemannske Spade) er et en lille spade, designet til brug i militære styrker. Den er lille nok til at hver mand kan have en på sig. Ofte kan en feltspade foldes sammen, eller endda omdannes til en hakke. Feltspader anvendes til at grave skyttehuller, skyttegrave, fylde sandsække eller grave latriner. De anvendes også af campister, vandrere og andre der har brug for en spade, der er nem at have med sig.

Under 1. verdenskrig blev feltspaden også brugt som nærkampsvåben i skyttegravene. Den viste sig at være yderst velegnet, da den i modsætning til bajonetten ikke kom i klemme i modpartens krop eller på anden måde.

Militær personlig udrustning
Olie (flertydig)

Olie har flere betydninger:

 Råolie
 Olie
 Vegetabilsk olie – vegetabilsk olie kan findes både som madolie og som uspiselig olie.
 Amerikansk olie
 Madolie
 Rapsolie
 Solsikkeolie
 Olivenolie
 Linolie
 Sojaolie
 Smøreolie
 Bakgears olie – fupolie.
 Æterisk olie
 Hydraulikolie
 Kinesisk træolie

Se også 
 Abiotisk olie
 Ukonventionel olie
 Færøsk olieudvinding
 Olieboreplatform
Zuluer

Zuluerne (sydafrikansk engelsk og Zulu: amaZulu) er en afrikansk etnisk gruppe på omkring 11 millioner, der hovedsageligt bor i den sydafrikanske provins KwaZulu-Natal. Der bor også mindre grupper af zuluer i Zimbabwe, Zambia og Mozambique.

Den nuværende zulustamme opstod ca. 1700 som en gren af Ngunistammen, som igen hører til Bantugruppen. Bantuerne kom til Sydafrika i 1709. Undervejs fortrængte stammen de oprindelige folkeslag som khoikhoi og san.

Zuluernes sprog, isiZulu, er et Bantusprog af Nguni gruppen.

Zulu kongeriget eller Zululand spillede en stor rolle i sydafrikansk historie i det 19. og 20. århundrede bl.a. med Zulukrigen i 1879.

Under apartheidstyret blev zuluerne betragtet som andenrangsborgere og diskrimineret. I dag udgør de Sydafrikas største etniske gruppe og har samme rettigheder som andre sydafrikanere.

Historie 
Zuluerne som etnisk gruppe blev grundlagt i 1709 af Zulu KaMalandela. Før var zuluerne ikke en etnisk enhed, men en del af Ngunistammen. Zuluerne hører til Bantu-gruppen, som stammer fra området omkring Great Lakes, og som derfra har spredt sig langs den afrikanske østkyst, hvor der tidligere boede san og khoikhoi folk.
Først i 1800-tallet splittede en gruppe (Ndebele-stammen under kong Mzilikazi) sig ud fra zuluerne. Gruppen vandrede mod nord og var medvirkende til en stor, blodig og rodet borgerkrigsperiode med 1-2½ mio. etnisk udrensede. Den særligt voldelige periode kaldes Mfecane, og den nuværende zulustamme var vandt. Zuluerne organiserede sig mere og mere militaristisk under forskellige konger. Fattige nomader (voortrekkers) længere sydfra benyttede sig af chancen til at vandre nordpå til det folketomme område. 1837-1845 massakrerede zuluer 1000-vis af disse nomader. Piet Retief Delegation Massacre var den første. Zuluerne havde pga. det store befolkningsmæssige overtal overtaget, men endte med at tabe kampe til både voortrekkers og senere englænderne. Samtidig med pres fra englænderne fortsatte zuluerne med borgerkrige og interne etniske udrensninger.
Zuluerne var en del af det britiske imperium under navnet colony of Natal.

Folkeslag i Afrika
Folkeslag i Sydafrika
Folkeslag i Zimbabwe
Folkeslag i Zambia
Folkeslag i Mozambique
Moltkes Palæ

Moltkes Palæ kan henvise til flere artikler:

Moltkes Palæ (Gyldenløves lille Palæ) – et palæ i Dronningens Tværgade i København opført fra 1700-1702
Christian VII's Palæ – også kaldet Moltkes Palæ – palæet, der udgør den sydvestlige del af Amalienborg